**Indikatív árajánlatkérés**

**„A Főváros zöld kommunikációjának kampánykommunikációs feladatainak ellátása, a kampány megvalósításához szükséges kreatív tervezés, gyártás és lebonyolítás” tárgyú beszerzési eljáráshoz**

Ajánlatkérő a beszerzési eljárás nettó becsült értékét a beszerzés tárgyára vonatkozó indikatív ajánlatok bekérésével kívánja megállapítani. Kérem, hogy a jelen ajánlatkérésben meghatározott szolgáltatás tekintetében szíveskedjen indikatív ajánlatot benyújtani az alábbiakban foglaltak figyelembevételével.

Jelen beszerzés célja a Fővárosi Közgyűlés 638/2021.(03.31.) határozatával elfogadott [Budapest Főváros Klímastratégia és Fenntartható Energia- és Klíma Akciótervében](http://budapest.hu/Documents/klimastrategia/BP_kl%C3%ADmastrat%C3%A9gia_SECAP.pdf) (továbbiakban Klímastratégia), továbbá a Fővárosi Közgyűlés 141/2021. (I.27.) határozatával jóváhagyott [Budapesti Környezetvédelmi Programban](http://budapest.hu/Lapok/2020/budapest-kornyezetvedelmi-programja.aspx) meghatározott kommunikációs és szemléletformálási feladatok végrehajtása.

**A kampány célja:**

* A Fővárosi Önkormányzat (és közműcégei) klíma- és környezetvédelemmel kapcsolatos tevékenységeinek népszerűsítése, megismertetése, és a lakosok mobilizálása, bevonása ezekbe;
* Olyan új akciók megtervezése, amely a Fővárosi Önkormányzat (és közműcégei) környezeti és klímás céljaihoz és hatásköréhez illeszkednek, és a lakosok mobilizálása, bevonása ezen tevékenységekbe;
* Általános ismeretterjesztés budapesti klímás, környezeti problémákról,

a Fővárosi Önkormányzat által a közbeszerzési eljárás elindításakor megadott kommunikációs stratégia, és a szerződéskötéskor átadott kampányterv szerint.

**A kampány tervezett időzítése:** 2022. május – december

A kommunikációs kampány megvalósítására rendelkezésre álló keretösszeg kb. nettó 100 millió Ft.

**A kampány tematikája**

**Klímabarát Budapest**

A kampány konkrét témái ill. üzenetei kizárólag az alábbiak közül kerülnek ki, a Megrendelő által adott kampányterv(ek) alapján:

**Kiemelt témák:**

***Hagyd otthon a kocsit!***

Felejtsd el az autót, és válts! Tömegközlekedés, alternatív közlekedés vagy akár gyaloglás tesz klímabaráttá.

Háttér: a Főváros a szennyező járművek korlátozását készíti elő, ehhez ágyazunk meg

***Gyermekbarát közösségi közlekedés***

Tanítsd meg gyerekedet önállóan, tömegközlekedéssel iskolába járni, vagy kísérd magad tömegközlekedéssel iskolába, és mutass neki jó példát!

Háttér: A Főváros már bevezette az ingyenes tömegközlekedést a 14 éven aluli gyerekeknek, ezt szeretnénk népszerűsíteni.

***Bringázz a munkába / suilba!***

Cél a bringázással kapcsolatos tévhitek és a félelmek oszlatása, és így a biciklizni tudó, de csak néha kerékpározó lakosok bringára ültetése.

Kerékpáros akció szervezése, együttműködés a Kerékpárosklubbal.

**Kiegészítő témák:**

***Válts napelemre!***

***Ne fűts hulladékkal!***

**A Vállalkozó által végzendő feladatok köre**

A csatolt „Ártáblázat” fájlban szereplő tartalmi elemek előállításához kapcsolódó:

**Online ügynökségi feladatok ellátása**

* Kampánymenedzsment
* Weboldal tartalommenedzsmentje, hírek, bejegyzések írása
* Közösségimédia-felületek (Facebook, YouTube) tartalommenedzsmentje,
* Keresőoptimalizálás

**Gyártási feladatok elvégzése**

* Reklámfilm gyártása, a Főváros által megadott forgatókönyv alapján
* Rádióreklám gyártása, a Főváros által megadott forgatókönyv alapján
* Podcastok gyártása, a felvételek megszervezése, disztribúció
* Podcast stúdió felvétel, video
* Nyomdai szolgáltatások
* Fotózás
* Dekorációs és marketingeszközök előállítása

**Médiaügynökségi feladatok ellátása**

* Médiatervezés (médiamix kidolgozása)
* Médiavásárlás: a reklámkampányok on- és offline média tervezése és vásárlása

Felhívom szíves figyelmét, hogy az indikatív ajánlat tájékoztató jellegű, célja a becsült érték megállapítása, nem eredményez semmilyen jogot vagy kötelezettséget egyik fél részére sem. Az ajánlattevők az indikatív ajánlatában foglalt összeghez a lefolytatandó közbeszerzési eljárás során nincsenek kötve, attól eltérhetnek.

Kérem, hogy a csatolt táblázatban részletezett feladatokra tételes indikatív árajánlatát elektronikus úton **2022. február 10-én 17:00 óráig** szíveskedjen a **fulop.orsolya@budapest.hu** e-mail címre megküldeni. Kérdés esetén szintén a megjelölt email címen, vagy a +36 30 016 2348 telefonszámon lehet érdeklődni.